cyanic-selkie/wikianc huggingface dataset:
อำเภอเนินสง่า
การปกครองส่วนภูมิภาค
อำเภอเนินสง่าแบ่งเขตการปกครองย่อยออกเป็น 4 ตำบล 48 หมู่บ้าน ได้แก่
การปกครองส่วนท้องถิ่น
ท้องที่อำเภอเนินสง่าประกอบด้วยองค์กรปกครองส่วนท้องถิ่น 4 แห่ง ได้แก่
ประเทศสโลวีเนียในโอลิมปิก
ประเทศสโลวีเนีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1992 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศสโลวีเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศสโลวีเนียส่งนักกีฬาเข้าร่วมการแข่งขันโอลิมปิกครั้งแรก นักกีฬาสโลวีเนียได้รับเหรียญรางวัลรวมทั้งหมด 40 เหรียญ โดยแบ่งเป็น 7 เหรียญทอง 13 เหรียญเงิน และ 20 เหรียญทองแดง
วัดธรรมรังษีนิคมเขต
วัดธรรมรังษีนิคมเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบุ่งค้า อำเภอเลิงนกทา จังหวัดยโสธร
วัดธรรมรังษีนิคมเขต หรือ วัดบ้านนากอก เป็นวัดที่สร้างโดยชาวบ้านนากอกซึ่งตั้งบ้านมาตั้งแต่ พ.ศ. 2374 โดยแยกมาจากบ้านบุ่งค้า ซึ่งบรรพบุรุษดั้งเดิมอพยพมาจากเมืองเซโปนและเมืองวัง ประเทศลาว ตั้งวัดเมื่อ พ.ศ. 2444 ได้รับพระราชทานวิสุงคามสีมา เมื่อ พ.ศ. 2473 ได้รับพระราชทานวิสุงคามสีมาครั้งหลังเมื่อวันที่ 29 กันยายน พ.ศ. 2541 กรมศิลปากรได้ประกาศขึ้นทะเบียนและกำหนดเขตที่ดินโบราณสถาน ในราชกิจจานุเบกษา เล่ม 119 ตอนพิเศษ 131 ง หน้า 2 ฉบับวันที่ 28 ธันวาคม 2545 กำหนดพื้นที่โบราณสถานประมาณ 1 ไร่ 2 งาน 91 ตารางวา และบูรณะซ่อมแซมเมื่อ พ.ศ. 2555
สิมตกแต่งด้วยศิลปะพื้นถิ่นกับศิลปะฝีมือช่างญวน เริ่มสร้างเมื่อ พ.ศ. 2465 แล้วเสร็จเมื่อ พ.ศ. 2475 มีลักษณะเป็นอาคารรูปสี่เหลี่ยมผืนผ้า ก่ออิฐถือปูนแบบโบราณ หลังคามุงด้วยไม้แป้นเกล็ด ประดับด้วยช่อฟ้า ใบระกา หางหงส์ ซึ่งทำด้วยไม้ หน้าบันประดับด้วยรูปปูนปั้น เหนือประตูหน้าต่างทำเป็นกรอบซุ้มโค้ง ตัวสิมด้านหน้าทำเป็นมุข มีช่องประตูหน้าต่าง ทำเป็นซุ้มโค้งหน้าต่าง ด้านข้างของสิมเป็นช่องสี่เหลี่ยมทั้งด้านเหนือและใต้ด้านละ 3 ช่อง และหน้าต่างหลอก อีกด้านละ 1 ช่องคันทวยไม้แกะสลักเป็นรูปพญานาคด้านละ 6 ตัว บันไดขึ้นด้านหน้าและด้านข้างมุขหน้าราวบันไดรูปนาคปูนปั้น
วอลเลย์บอลเยาวชนหญิงชิงแชมป์เอเชีย 2012
การแบ่งกลุ่ม
อันดับ 1 และ 2 ของกลุ่มใช้อันดับจากผลการแข่งขันวอลเลย์บอลเยาวชนหญิงชิงแชมป์เอเชีย 2010
* มาเลเซียขอถอนตัว เติร์กมานิสถาน จึงย้ายไปกลุ่ม D แทน เพื่อความสมดุลขงจำนวนทีมในแต่ละกลุ่ม
อันดับการแข่งขัน
รายชื่อผู้เล่น Wang Ning, Zheng Yixin, Chen Jiao, Zhu Ting, Tang Ningya, Chen Xintong, Li Weiwei, Huang Liuyan, Zhao Xiyu, Xu Ruayo, Wang Fengjiao, Yang Fangxu หัวหน้าผู้ฝึกสอน Xu Jiande
วัดตาปะขาวหาย
ประวัติ
วัดตาปะขาวหาย เดิมเรียกว่า วัดเตาไห เพราะเป็นหมู่บ้านที่ปั้นเตาและไห ผลิตส่งออกขายภายในประเทศและต่างประเทศ บ้างเรียกว่า วัดชีปะขาวหาย หรือ วัดชีผ้าขาวหาย ไม่ปรากฏหลักฐานแน่ชัดว่าก่อสร้างและตั้งวัดขึ้นในสมัยใด แต่จากหลักฐานทางประวัติศาสตร์ ทั้งโบราณสถานและปูชนียวัตถุที่ปรากฏอยู่คือ เตาสมัยโบราณ จึงสันนิษฐานว่าวัดนี้น่าสร้างขึ้นในสมัยสุโขทัยตอนต้น สำนักงานพระพุทธศาสนาแห่งชาติระบุว่าตั้งวัดและได้รับพระราชทานวิสุงคามสีมาเมื่อ พ.ศ. 1900
วัดมีตำนานที่เกี่ยวข้องกับการสร้างพระพุทธชินราช ในพงศาวดารเหนือ กล่าวไว้ว่า "... เมื่อครั้งพระมหาธรรมราชาลิไท ทรงสร้างวัดพระศรีรัตนมหาธาตุ และมีการหล่อพระประธาน คือ พระพุทธชินราช พระพุทธชินสีห์ และ พระพุทธศาสดา นั้น เมื่อเททองหล่อพระถึง 3 ครั้ง ทองที่เทหล่อก็ไม่รวมตัวกันเป็นองค์พระ ร้อนถึงเทวดาต้องลงมาช่วย โดยแปลงเป็นตาปะขาวมาช่วยสร้างพระพุทธชินราชในครั้งนั้นให้สำเร็จ พอเทหล่อได้สำเร็จเรียบร้อยดีแล้ว ตาปะขาวนั้นก็เดินไปทางด้านทิศเหนือ แล้วก็หายวับไปกับตา พระมหาธรรมราชาลิไทจึงทรงโปรดให้สร้างวัดตรงบริเวณนั้น ชาวบ้านจึงเรียกชื่อวัดว่า "วัดตาปะขาวหาย"..."
ที่ตั้งเดิมของวัดนั้นอยู่ริมแม่น้ำน่านฝั่งทิศตะวันออก และถูกกระแสน้ำไหลกัดเซาะตลิ่งจนวัดจมลงในแม่น้ำน่านถึงสองครั้ง ปรากฏหลักฐานคือใบเสมาและอุโบสถที่จมอยู่กลางแม่น้ำน่าน เวลาหน้าแล้งจะสามารถเห็นใบเสมาและอุโบสถ นอกเหนือจากนั้นยังพบฐานเจดีย์ซึ่งก่อด้วยอิฐเป็นจำนวนมากที่ริมตลิ่งแม่น้ำน่าน วัดตาปะขาวหายในปัจจุบันจึงเป็นที่ตั้งวัดครั้งที่สาม
โบราณสถาน
โบราณสถานวัดตะปะขาวหายตั้งอยู่ทางทิศตะวันออกแม่น้ำน่าน โบราณสถานมีหลายยุคสมัย เช่น เตาเผาเป็นเตาทุเรียนสมัยสุโขทัย อุโบสถ วิหาร สมัยอยุธยาตอนปลาย มณฑปสมัยรัตนโกสินทร์ โบราณสถานวัดตะปะขาวหายมีความเกี่ยวข้องกับประวัติศาสตร์ชาติไทยมาตั้งแต่สมัยกรุงสุโขทัย มีการตั้งเตาเผา 2 เตา อยู่ในโรงเรียนวัดตาปะขาวหาย
เตาเผาดินจากการทำถนนที่ติดเตาพังทลายทับถมลงเตาอาคารคลุมเตา ถูกรถทำถนนชนพัง อุโบสถ วิหาร ได้บูรณะแล้ว ทางวัดได้ประกอบพิธีกรรมทางศาสนามณฑปจตุรมุข สภาพปัจจุบันยอดมณฑปหักลงมากระเบื้องมุงหลังคาไม้ โครงสร้างหลังคาหักพักลงมา เสามณฑปรับหลังคาพังทลาย
พระเครื่อง
วัดตาปะขาวหาย ยังปรากฏพบสกุลพระเครื่องที่พบจากวัดเก่าที่พังลงแม่น้ำน่าน สกุลพระพิมพ์หลวงพ่อโต พิมพ์เนื้อดินละเอียดมาก ปางสมาธิ ประทับนั่งบนฐานบัวคว่ำบัวหงาย สองชั้น รวมทั้งปรากฏพบพระปิดตา พิมพ์สามเหลี่ยมเนื้อผงและเนื้อโลหะผสม
การเลือกตั้งสมาชิกสภาผู้แทนราษฎรดอมินีกาเป็นการทั่วไป พ.ศ. 2565
'''การเลือกตั้งสมาชิกสภาผู้แทนราษฎรดอมินีกาเป็นการทั่วไป พ.ศ. 2565''' (2022 Dominican general election) เป็นการเลือกตั้งทั่วไปในประเทศดอมินีกา เมื่อวันที่ 6 ธันวาคม พ.ศ. 2565 โดยวันที่ 6 พฤศจิกายน พ.ศ. 2565 (สามวันหลังจากวันประกาศอิสรภาพ) นายกรัฐมนตรี รูสเวลต์ สเกอร์ริต เรียกร้องให้มีการเลือกตั้งอย่างรวดเร็ว "เพื่อให้แน่ใจว่ารัฐบาลของเขาจะได้รับการต่ออายุอย่างต่อเนื่อง" วันเสนอชื่อจะเป็นวันที่ 18 พฤศจิกายน และเลือกตั้งในวันที่ 6 ธันวาคม พรรคแรงงานดอมินีกา (DLP) ซึ่งเป็นพรรครัฐบาลได้ประกาศผู้สมัครเมื่อวันที่ 8 พฤศจิกายน
พรรคฝ่ายค้าน รวมทั้งอดีตสมาชิกพรรคแรงงานรวม (UWP) พรรคเสรีภาพดอมินีกา (DFP) และองค์กรภาคประชาสังคมได้เผยแพร่จดหมายเปิดผนึกเมื่อวันที่ 9 พฤศจิกายน เพื่อประณามการเรียกร้องให้มีการเลือกตั้งของสเกอร์ริต ผู้สังเกตการณ์ภายนอกรวมถึง OAS สำนักเลขาธิการเครือจักรภพ Caricom และศาลยุติธรรมแคริบเบียน ได้ให้คำแนะนำสำหรับการปฏิรูปการเลือกตั้งในดอมินีกาเพื่อบรรเทาความกังวลเกี่ยวกับการฉ้อโกงผู้มีสิทธิเลือกตั้ง ท่ามกลางเหตุผลอื่น ๆ แต่ภายในปี 2565 สเกอร์ริตกลับไม่ได้ทำอะไรเลย ในสถานการณ์นี้ UWP และ DFP ตัดสินใจคว่ำบาตรการเลือกตั้งและเรียกร้องให้ประธานาธิบดีชาลส์ ซาวาริน เรียกประชุมสภาอีกครั้ง ในจดหมายอีกฉบับหนึ่ง มูลนิธิ Nature Island Dominica Civil Liberties Foundation (NIDCLF) ที่ไม่ฝักใฝ่ฝ่ายใดชี้ให้เห็นถึงความผิดปกติในการเลือกตั้งที่ผ่านมาซึ่งเกิดขึ้นเนื่องจากขาดการปฏิรูป
พรรคอายุสามเดือนที่ไม่ได้ลงนามในจดหมายเปิดผนึก Team Unity Dominica (TUD) ประกาศความพร้อมเข้าร่วม DLP และขอการสนับสนุนจากพรรคฝ่ายค้านอื่น ๆ อเล็กซ์ บรูโน เลขาธิการทั่วไปของ TUD อ้างว่าติดต่อกับผู้แปรพักตร์ที่มีศักยภาพจาก DLP ผู้สมัครอิสระรายบุคคลได้ประกาศแผนการลงสมัครรับเลือกตั้งเช่นกัน
ปีเตอร์ วิคแฮม นักรัฐศาสตร์ชี้ว่าการเรียกร้องให้มีการเลือกตั้งเกิดขึ้นไม่นานหลังจากที่หัวหน้าพรรค UWP ลาออก เพื่อที่สเกอร์ริตจะได้หลีกเลี่ยงการแข่งขันจากหัวหน้าฝ่ายค้านคนใหม่
ระบบเลือกตั้ง
สมาชิกสภาผู้แทนราษฎรที่ได้รับการเลือกตั้ง 21 คนได้รับเลือกจากการเลือกตั้งแบบสมาชิกเดียวภายใต้การลงคะแนนเสียงก่อนหลัง สมาชิกอีกเก้าคนได้รับเลือกจากสภาหลังจากประชุมหรือแต่งตั้งโดยประธานาธิบดี (5 คนตามคำแนะนำของนายกรัฐมนตรี และ 4 คนตามคำแนะนำของหัวหน้าฝ่ายค้าน) ให้เป็นสมาชิกวุฒิสภา จากนั้นประธานาธิบดีจะถูกเลือกโดยสภาและประธานาธิบดีแต่งตั้งนายกรัฐมนตรี
ผู้สมัคร
ผู้สมัครได้รับการเสนอชื่อ 45 คน โดย 19 คนเป็นผู้สมัครอิสระ สมาชิก DLP ที่ดำรงตำแหน่ง 10 คนไม่ได้รับการเสนอชื่อสำหรับวาระใหม่
ใน 6 เขตเลือกตั้ง ผู้ท้าชิงจากพรรค DLP เป็นผู้สมัครคนเดียวที่ชนะโดยปริยาย นายกรัฐมนตรีสเกอร์ริต และรัฐมนตรีว่าการกระทรวงสาธารณสุขเออร์วิง แมคอินไทร์ ได้รับเลือกอีกครั้งในลักษณะนี้ และ 4 คนที่เหลือเป็นผู้ได้รับการเสนอชื่อใหม่
การสังเกตุการณ์
สำนักเลขาธิการเครือจักรภพ องค์การรัฐอเมริกัน (OAS) ชุมชนแคริบเบียน (CARICOM) และสภาผู้เชี่ยวชาญด้านการเลือกตั้งในละตินอเมริกา (LACEE) ได้ส่งผู้สังเกตการณ์การเลือกตั้งร่วมกับเครือจักรภพแห่งชาติโดยสรุปว่า "วันเลือกตั้งและบรรยากาศก่อนการเลือกตั้งเป็นไปอย่างสงบสุข และผู้มีสิทธิเลือกตั้งมีอิสระที่จะใช้สิทธิ์ของตนได้ ผลที่ได้คือเจตจำนงร่วมกันของผู้ลงคะแนน พวกเขายังชมเชยสำนักงานการเลือกตั้งและเจ้าหน้าที่ในการปฏิบัติงานในระหว่างกระบวนการเลือกตั้ง" ไม่ใช่ ระบุว่า "แม้ว่าจะสอดคล้องกับรัฐธรรมนูญทั้งหมด แต่การประกาศการเลือกตั้งอย่างรวดเร็วในวันที่ 6 พฤศจิกายนได้สร้างความท้าทายให้กับผู้มีส่วนได้ส่วนเสียบางส่วน"
ทางหลวงสหรัฐหมายเลข 30
ทางหลวงสหรัฐหมายเลข 30 (U.S. Route 30 ย่อเป็น US 30) เป็นทางหลวงสหรัฐแนวตะวันออก-ตะวันตก ทางหลวงมีเส้นทางพาดผ่านภาคเหนือของสหรัฐอเมริกา ทางหลวงเส้นนี้เป็นทางหลวงสหรัฐที่ยาวที่สุดเป็นอันดับ 3 รองจากทางหลวงสหรัฐหมายเลข 20 และทางหลวงสหรัฐหมายเลข 6 ปลายทางทิศตะวันตกของทางหลวงหมายเลข 30 อยู่ที่อัสตอเรีย รัฐออริกอน ปลายทางทิศตะวันออกอยู่ที่แอตแลนติกซิตี รัฐนิวเจอร์ซีย์ ทางหลวงเส้นนี้มีเส้นทางขนานและใช้เส้นทางร่วมกันกับทางหลวงอินเตอร์สเตตเป็นระยะทางจำนวนมาก จึงได้มีการจัดการเพื่อที่จะหลีกเลี่ยงการถอดถอนหมายเลข ซึ่งเกิดขึ้นได้ในทางหลวงระยะไกล เช่น ทางหลวงสหรัฐหมายเลข 66
ทางหลวงประวัติศาสตร์ลิงคอล์น มีเส้นทางข้ามสหรัฐอเมริกา (จากนครนิวยอร์ก ถึงซานฟรานซิสโก) ได้กลายเป็นส่วนหนึ่งของทางหลวงหมายเลข 30 ซึ่งยังคงเป็นที่รู้จักด้วยชื่อนั้นในหลายแห่ง
ประตูน้ำ
ประตูน้ำ อาจหมายถึง:
อาเซียนฟุตซอลคลับแชมเปียนชิพ 2017
อาเซียนฟุตซอลคลับแชมเปียนชิพ 2017 เป็นการแข่งขันอาเซียนฟุตซอลคลับแชมเปียนชิพครั้งที่ 3 จัดขึ้นที่กรุงเทพมหานคร ประเทศไทย เริ่มต้นตั้งแต่วันที่ 3 จนถึงวันที่ 9 กรกฎาคม 2560
ประธานสภาผู้แทนราษฎรดอมินีกา
ประธานสภาผู้แทนราษฎรดอมินีกา (Speaker of the House of Assembly of Dominica) หรือเรียกอย่างเป็นทางการว่า ประธานสภาผู้แทนราษฎรแห่งเครือรัฐดอมินีกา มีหน้าที่รับผิดชอบในการจัดการและบริหารงานทั่วไปของสภาผู้แทนราษฎรดอมินีกา โดยดูแลให้มีการปฏิบัติตามระเบียบปฏิบัติ ประธานสภาได้รับเลือกจากสภาในการประชุมครั้งแรกหลังการเลือกตั้งทั่วไป
สมาชิกสภาที่ได้รับเลือกให้เป็นประธานสามารถลงคะแนนเสียงเพื่อชี้ขาด หากบุคคลภายนอกสมาชิกสภาได้รับเลือกให้เป็นประธาน พวกเขาจะกลายเป็นสมาชิก แต่ไม่สามารถลงคะแนนเสียงได้
ผู้ดำรงตำแหน่งคนปัจจุบัน คือ โจเซฟ ไอแซก ซึ่งดำรงตำแหน่งตั้งแต่วันที่ 10 กุมภาพันธ์ ค.ศ. 2020
ลูวิน ไนยาแทงกา
ลูวิน จอห์น ไนยาแทงกา (Lewin John Nyatanga) เกิดเมื่อวันที่ 18 สิงหาคม ค.ศ. 1988 เป็นอดีตนักฟุตบอลทีมชาติเวลส์เชื้อสายซิมบับเว
การเล่นให้ทีมชาติ
จากการที่ ลูวิน ไนยาแทงกา เกิดที่ย่านเบอร์ตันอะพอนเทรนต์ ในแคว้นสแตฟฟอร์ดเชียร์ ของอังกฤษ โดยมีพ่อเป็นชาวซิมบับเว และมีแม่เป็นชาวเวลส์ ทำให้สามารถเลือกเล่นให้ทีมชาติได้ทั้งทีมชาติอังกฤษ, ซิมบับเว และทีมชาติเวลส์
ไนยาแทงกาเลือกเล่นให้กับทีมชาติเวลส์ โดยเขาได้รับการบันทึกว่าเป็นกัปตันทีมชาติเวลส์ชุดอายุไม่เกิน 21 ปี ที่อายุน้อยที่สุด และลงเล่นให้ทีมชาติชุดใหญ่เป็นครั้งแรกเมื่อวันที่ 1 มีนาคม ปี 2006 ในการแข่งกระชับมิตรกับทีมชาติปารากวัย ด้วยวัยเพียง 17 ปี 195 วัน โดยทำสถิติเป็นผู้เล่นที่อายุน้อยที่สุดที่ได้ลงสนามให้ทีมชาติในขณะนั้น ก่อนที่สถิติดังกล่าวจะถูกทำลายลงโดย แฮรีย์ วิลสัน
บัฟเฟอร์ข้อมูล
ในทางวิทยาการคอมพิวเตอร์ บัฟเฟอร์ข้อมูล (Data buffer) หรือที่พักข้อมูล เป็นพื้นที่บนหน่วยความจำใช้สำหรับเก็บข้อมูลชั่วคราวขณะถูกย้ายจากแหล่งหนึ่งไปอีกแหล่งหนึ่ง
โดยปกติ ข้อมูลถูกเก็บในบัฟเฟอร์หลังจากรับมาจากอุปกรณ์นำเข้า (เช่น ไมโครโฟน) หรือก่อนถูกส่งไปยังอุปกรณ์ส่งออก (เช่น ลำโพง) อย่างไรก็ตาม บัฟเฟอร์อาจถูกใช้ขณะย้ายข้อมูลระหว่างการประมวลผลภายในคอมพิวเตอร์ เปรียบเทียบได้กับบัฟเฟอร์ในทางโทรคมนาคม บัฟเฟอร์สามารถใช้ในบริเวณหน่วยความจำที่กำหนดไว้ในฮาร์ดแวร์ หรือโดยใช้บัฟเฟอร์ข้อมูลเสมือนในซอฟต์แวร์ โดยชี้ที่ตำแหน่งในหน่วยความจำก็ได้ ในทุกกรณีนั้น ข้อมูลที่ถูกเก็บในบัฟเฟอร์ข้อมูลจะถูกเก็บในสื่อกลางเก็บข้อมูลด้วย บัฟเฟอร์ส่วนใหญ่ถูกใช้งานในซอฟต์แวร์ซึ่งมักใช้แรมที่เร็วกว่าเก็บข้อมูลชั่วคราว เนื่องจากใช้เวลาเข้าถึงข้อมูลน้อยกว่าเมื่อเปรียบเทียบกับฮาร์ดดิสก์ บัฟเฟอร์มักถูกใช้เมื่อมีความแตกต่างระหว่างอัตราการรับข้อมูลและอัตราการประมวลผล หรือในกรณีที่อัตราต่าง ๆ นี้มีความหลากหลาย ตัวอย่างเช่น สปูเลอร์ของเครื่องพิมพ์ หรือในสื่อวิดีโอออนไลน์แบบส่งต่อเนื่อง
บัฟเฟอร์หนึ่งมักปรับการตั้งเวลาโดยใช้อัลกอริทึมแถวคอย (หรือเข้าก่อนออกก่อน (FIFO)) พร้อมกับเขียนข้อมูลลงแถวคอยที่อัตราหนึ่ง และอ่านข้อมูลที่อีกอัตราหนึ่ง
ปอโตเฟอ
ปอโตเฟอ (pot-au-feu,, แปลตามตัวอักษรว่า "หม้อบนไฟ") เป็นสตูเนื้อแบบฝรั่งเศส เชฟแรมง บล็อง กล่าวว่า ปอโตเฟอเป็นอาหารที่มีชื่อเสียงที่สุดในประเทศฝรั่งเศส
ซิงเกิลเลดี้ เพราะเคยมีแฟน
ซิงเกิลเลดี้ เพราะเคยมีแฟน (อังกฤษ : Single Lady) เป็นภาพยนตร์ไทย แนวโรแมนติก-คอมเมดี้ เขียนบทและกำกับภาพยนตร์โดย ธนกร พงษ์สุวรรณ ผลิตโดยค่าย ทรานส์ฟอร์เมชั่น ฟิล์ม ออกฉายวันที่ 5 กุมภาพันธ์ พ.ศ. 2558
เรื่องย่อ
"ไบรท์" สาวสวยนักการตลาดที่มีงานอดิเรกเป็นบล็อกเกอร์ ไอดอล สาวโสด มีชีวิตครบทุกอย่าง และคิดว่าตัวเองมีความสุขได้โดยไม่ต้องมีความรัก แต่เมื่อโดนหมอดูทักว่า มีคนที่รักเธอยังคงทุกข์ใจจากเรื่องในอดีตส่งผลให้เธอไม่พบกับรักแท้ และชีวิตการงานที่กำลังดีก็จะซวยหนัก ไบรท์เลยต้องกลับไปตามหาและช่วยเหลือแฟนเก่าทั้ง 5 คน เพื่อแก้ปมปัญหาต่างๆ โดยมี "เข้ม" ชายหนุ่มที่มีเหตุต้องเข้ามาช่วยเหลือภารกิจครั้งนี้ให้สำเร็จ ปฏิบัติการครั้งนี้จะทำให้เธอได้มีโอกาสเรียนรู้ถึงการค้นพบ “ความรัก” ที่มีความสุขอย่างแท้จริงได้หรือไม่
พระนางอินมก
ในรัชสมัย เจ้าชายควังแฮ พระราชาลำดับที่ 15 พระโอรสคือ เจ้าชายย็องชัง ถูกเนรเทศแต่ระหว่างนั้นเจ้าชายยองชางก็ถูกปลงพระชนม์ทำให้พระนางต้องอยู่อย่างโดดเดี่ยวจนกระทั่งสวรรคตเมื่อวันที่ 13 สิงหาคม ค.ศ. 1632 ในรัชสมัยพระเจ้าอินโจ พระราชาลำดับที่ 16
พระราชวงศ์
1584 1632
พรรคอาโจมา
พรรคอาโจมา (Acoma Party ภาษาอินโดนีเซีย: Partai Acoma) เป็นพรรคคอมมิวนิสต์พรรคหนึ่งในอินโดนีเซีย พัฒนามาจากกองกำลังคอมมิวนิสต์รุ่นหนุ่มที่รู้จักในชื่อย่อว่าอาโจมา และได้เปลี่ยนมาใช้ชื่อพรรคอาโจมาในวันที่ 8 สิงหาคม พ.ศ. 2495 ผู้นำพรรคคืออิบนุ ปารนา
อาโจมาพัฒนาขึ้นมาในฐานะกลุ่มคอมมิวนิสต์ของคนหนุ่มที่รวมตัวกันตั้งแต่เดือนมิถุนายน พ.ศ. 2492 และไม่ประสงค์จะรวมเข้ากับพรรคคอมมิวนิสต์อินโดนีเซีย ส่วนใหญ่เป็นที่สนับสนุนตัน มะละกา อาโจมากลายเป็นส่วนหนึ่งของขบวนการประชาชนปฏิวัติที่สนับสนุนตัน มะละกา ในทางการเมือง พรรคอาโจมามีความใกล้เคียงกับพรรคมูร์บา มีกองทหารของอาโจมาบางคนเข้าร่วมกับพรรคคอมมิวนิสต์เช่น ซีดิก เกิรตาปาตี พรรคอาโจมาเป็นสมาชิกส่วนน้อยของสหภาพกรรมกรอินโดนีเซีย พรรคนี้สามารถถ่วงเวลาไว้ได้ 2 ปี ก่อนที่สหภาพดังกล่าวจะรวมเข้ากับองค์กรกรรมกรที่นำโดยพรรคคอมมิวนิสต์
ในการเลือกตั้ง พ.ศ. 2498 พรรคอาโจมาได้คะแนนเสียง 0.2% มีอิบนุ ปารนาเพียงคนเดียวที่ได้รับเลือก ในสภาร่างรัฐธรรมนูญ พรรคนี้สนับสนุนเศรษฐกิจแบบสังคมนิยม ในช่วง พ.ศ. 2493 พรรคอาโจมาได้เริ่มติดต่อกับกลุ่มทรอตสกี ในการประชุมครั้งที่ 4 ใน พ.ศ. 2499 ปารนาได้เข้าร่วมในการประชุมระดับนานาชาติ จนเดือนกุมภาพันธ์ พ.ศ. 2502 จึงถูกจับกุม พรรคนี้ถูกคว่ำบาตรใน พ.ศ. 2508 และกลายเป็นเป้าหมายจับกุมในยุคระเบียบใหม่ของซูฮาร์โต อิบนุ ปารนาถูกฆ่าระหว่าง พ.ศ. 2508 - 2509
กันตวรรณ ตันเถียร กุลจรรยาวิวัฒน์
นางกันตวรรณ ตันเถียร สมาชิกสภาผู้แทนราษฎรจังหวัดพังงา 5 สมัย สังกัดพรรคประชาธิปัตย์ ประธานคณะกรรมาธิการการเกษตรและสหกรณ์ สภาผู้แทนราษฎร ชุดปัจจุบัน เป็นสมาชิกสภาผู้แทนราษฎรที่ได้รับเลือกตั้งด้วยคะแนนสูงที่สุดในประเทศไทย จากการเลือกตั้ง พ.ศ. 2554 ได้รับคะแนน 108,559 คะแนน
ประวัติ
นางกันตวรรณ กุลจรรยาวิวัฒน์ (นามสกุลเดิม: ตันเถียร) เกิดเมื่อวันที่ 21 กุมภาพันธ์ พ.ศ. 2515 มีชื่อเล่นว่า "มด" เป็นบุตรของนายบรม ตันเถียร อดีตสมาชิกสภาผู้แทนราษฎรจังหวัดพังงา กับนางประภาวรรณ ตันเถียร
สำเร็จการศึกษาระดับมัธยมศึกษาที่ โรงเรียนตะกั่วป่า (เสนานุกูล) จังหวัดพังงา ระดับเตรียมอุดมศึกษาที่โรงเรียนสตรีวิทยา 2 กรุงเทพมหานคร ปริญญาตรีครุศาสตรบัณฑิต (มัธยมศึกษา) จากจุฬาลงกรณ์มหาวิทยาลัย และปริญญาโท บริหารธุรกิจมหาบัณฑิต (การตลาด) จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
การทำงาน
กันตวรรณ เป็นบุตรสาวของนายบรม ตันเถียร อดีตสมาชิกสภาผู้แทนราษฎรจังหวัดพังงา 4 สมัย สังกัดพรรคกิจสังคม เข้าสู่งานการเมืองตามรอยบิดา โดยได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ในพื้นที่เขตเลือกตั้งที่ 1 จังหวัดพังงา และได้รับเลือกตั้งต่อเนื่อง ในปี พ.ศ. 2548 และ พ.ศ. 2550 ต่อมาในการเลือกตั้ง พ.ศ. 2554 จังหวัดพังงาแบ่งเขตเลือกตั้งออกเป็นเขตเดียว และนางกันตวรรณ ได้รับเลือกตั้งด้วยคะแนน 108,559 คะแนน สูงที่สุดในการเลือกตั้งสมาชิกสภาผู้แทนราษฎรของประเทศไทย ในครั้งนั้น
เธอเคยได้รับแต่งตั้งเป็นประธานคณะกรรมาธิการการที่ดิน ทรัพยากรธรรมชาติและสิ่งแวดล้อมในสภาผู้แทนราษฎรไทย ชุดที่ 24
ในปี 2564 เธอเป็นหนึ่งในผู้ถูกเสนอชื่อต่อกรรมการบริหารพรรคประชาธิปัตย์ เพื่อชิงตำแหน่งรัฐมนตรีในโควต้าทดแทนนายถาวร เสนเนียม และยังเป็นหนึ่งในผู้ที่ถูกคาดหมายว่าจะได้รับการเสนอชื่อเป็นรัฐมนตรีช่วยว่าการกระทรวงมหาดไทย แทนนิพนธ์ บุญญามณี แต่เจ้าตัวปฏิเสธที่จะชิงตำแหน่งดังกล่าว
สมาชิกสภาผู้แทนราษฎร
กันตวรรณ ได้รับการเลือกตั้งเป็นสมาชิกสภาผู้แทนราษฎร 5 สมัย คือ
ท่าอากาศยานนานาชาติเวียนนา
ท่าอากาศยานนานาชาติเวียนนา (เยอรมัน: Flughafen Wien-Schwechat) ตั้งอยู่ที่กรุงเวียนนา ประเทศออสเตรีย ห่างจากตัวเมืองไปทางตะวันออกเฉียงใต้ประมาณ 18 กิโลเมตร (11 ไมล์) เป็นท่าอากาศยานหลักของออสเตรียนแอร์ไลน์ และระดับแอร์ไลน์
กีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมชาย
การแข่งขันกีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมชาย มีกำหนดจัดขึ้นระหว่างวันที่ 30 กรกฎาคม - 2 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 80 คน จาก 16 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
อำเภอภักดีชุมพล
ภักดีชุมพล เป็นอำเภอหนึ่งของจังหวัดชัยภูมิ
กีฬากรีฑาในโอลิมปิกฤดูร้อน 2020 – วิ่งผลัด 4 × 400 เมตร ทีมชาย
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
อำเภอภักดีชุมพล
ที่ตั้งและอาณาเขต
อำเภอภักดีชุมพลตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
ประวัติ
ท้องที่อำเภอภักดีชุมพลเดิมเป็นส่วนหนึ่งของอำเภอหนองบัวแดง ทางราชการได้แบ่งพื้นที่การปกครองออกมาตั้งเป็น กิ่งอำเภอภักดีชุมพล เมื่อ 1 สิงหาคม พ.ศ. 2531 โดยแยกการปกครองออกมาจำนวน 3 ตำบล คือ ตำบลบ้านเจียง ตำบลเจาทอง และตำบลวังทอง รวม 36 หมู่บ้าน ปัจจุบันได้แยกเพิ่มอีก 1 ตำบล คือ ตำบลแหลมทอง โดยตั้งที่ว่าการกิ่งอำเภอและศูนย์ราชการที่บ้านลาดชุมพล หมู่ที่ 1 ตำบลเจาทอง และได้ยกฐานะเป็นอำเภอเมื่อ 7 กันยายน พ.ศ. 2538
การปกครองส่วนภูมิภาค
อำเภอภักดีชุมพลแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
การปกครองส่วนท้องถิ่น
ท้องที่อำเภอภักดีชุมพลประกอบด้วยองค์กรปกครองส่วนท้องถิ่น 4 แห่ง ได้แก่
ประเทศตรินิแดดและโตเบโกในพาราลิมปิกฤดูร้อน 2016
ประเทศตรินิแดดและโตเบโก เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติตรินิแดดและโตเบโกเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 3 คนใน 2 ชนิดกีฬา
กรีฑา
ผลการแข่งขันดังนี้ :
เดอะเฟซไทยแลนด์ ซีซัน 4
เดอะเฟซไทยแลนด์ ซีซัน 4 ออลสตาร์ (The Face Thailand Season 4 All Stars) หรือ เดอะเฟซออลสตาร์ (The Face All Stars) เป็นรายการเรียลลิตีประกวดนางแบบ, นายแบบ และนักแสดง โดยมีการประกาศเปิดตัวเป็นครั้งแรกในรอบไฟนอลวอล์คของ เดอะเฟซเมนไทยแลนด์ ซีซัน 1 เมื่อวันที่ 30 กันยายน พ.ศ. 2560 ณ เมืองไทย จีเอ็มเอ็มไลฟ์เฮาส์ แอท เซ็นทรัลเวิลด์ หลังจากนั้น ในวันที่ 2 ตุลาคม พ.ศ. 2560 ปิยะรัฐ กัลย์จาฤก ได้ให้สัมภาษณ์กับทางช่อง 3 ว่าได้กำหนดชื่อสำหรับรายการว่า เดอะเฟซไทยแลนด์ ซีซัน 4 ออลสตาร์ โดยจะนำผู้เข้าแข่งขันใน 3 ซีซันที่ผ่านมา และเดอะเฟซเมนไทยแลนด์ ซีซัน 1 เข้าแข่งขันอีกครั้ง
ต่อมาเมื่อวันที่ 15 มกราคม พ.ศ. 2561 ได้มีการจัดงานเปิดตัวรายการ ณ สตูดิโอกันตนา ถนนประชาอุทิศ ซึ่งได้มีการเปิดตัวเมนเทอร์ของซีซันนี้จำนวน 6 คน ได้แก่ เมทินี กิ่งโพยม, น้ำทิพย์ จงรัชตวิบูลย์, คริส หอวัง, เฌอมาลย์ บุญยศักดิ์, ซอนย่า คูลลิ่ง, และศรีริต้า เจนเซ่น โดยรายการกำหนดออกอากาศครั้งแรกในวันที่ 10 กุมภาพันธ์ 2561
ในตอนที่ 13 เฌอมาลย์ บุญยศักดิ์ ได้ยุติบทบาทการเป็นเมนเทอร์
ในวันที่ 12 พฤษภาคม พ.ศ. 2561 ก็ได้ผู้ชนะคนที่สี่ของรายการคือ วิรายา ภัทรโชคชัย
กติกา
กติกาทั่วไปของรายการ ดูบทความหลักที่: เดอะเฟซไทยแลนด์
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ตอนที่ 1 : Casting
ออกอากาศ 10 กุมภาพันธ์ 2561
บี น้ำทิพย์, คริส หอวัง, ลูกเกด เมทินี, พลอย เฌอมาลย์, ริต้า ศรีริต้า และ พิม ซอนย่า ได้ทำการคัดเลือกผู้เข้าแข่งขันจากซีซันที่ผ่านมาให้ผ่านเข้าสู่รอบ 18 คนสุดท้าย โดยรอบแรกเป็นการเดินแบบ โดยมีผู้เข้าแข่งขันจากทั้งสามซีซันกลับมาอีกครั้ง ดังนี้
การเดินแบบในรอบนี้ จิ๊กซอว์ แม้จะมีบุคลิกที่สะดุดตา แต่ในการตอบคำถามไม่ได้สร้างความประทับใจจากเมนเทอร์มากเท่าที่ควร จึงไม่ผ่านรอบนี้ร่วมกับ เหม่ย และ เบลล์ หลังจากจบการเดินแบบของผู้เข้าแข่งขันทั้งหมด ทางรายการได้บอกว่ายังมีผู้เข้าแข่งขันจากเดอะเฟซเมนไทยแลนด์ ซีซัน 1 เข้ามาร่วมแข่งขันด้วย โดยมีผู้เข้าแข่งขันที่กลับมาอีกครั้ง ดังนี้
รอบที่สองเป็นการแต่งตัวเพื่อให้เมนเทอร์เลือกเข้าทีมให้เหลือสิบแปดคนสุดท้าย และแบ่งออกเป็นสามทีม ทีมละหกคนตามที่เมนเทอร์หรือผู้เข้าแข่งขันได้ตัดสินใจเลือก
ในการเลือกผู้เข้าแข่งขันเข้าทีมยังคงใช้กติกาเช่นเดียวกับซีซันที่ผ่านมา สำหรับ ลูกเกด คริส พลอย และบี ที่เคยเป็นเมนเทอร์ในรายการ สามารถเลือกลูกทีมเดิมของตนเองเข้าทีมได้ 2 คน เมื่อลูกทีมเดิมของเมนเทอร์นั้นเข้าทีมครบตามที่กำหนดจะไม่สามารถเลือกลูกทีมเดิมของตนเองเข้าทีมได้อีก
ตอนที่ 2 : The Godness of Nature and Fire
ออกอากาศ 17 กุมภาพันธ์ 2561
ตอนที่ 4 : The Couture Musketeers
ออกอากาศ 3 มีนาคม 2561
ตอนที่ 5 : Bridesmaid
ออกอากาศ 17 มีนาคม 2561
ตอนที่ 6 : Under Water World
ออกอากาศ 24 มีนาคม 2561
ตอนที่ 7 : Always Get More Is ME
ออกอากาศ 31 มีนาคม 2561
ตอนที่ 8 : Looking Grace Swing
ออกอากาศ 6 เมษายน 2561
ตอนที่ 9 : SHU Everyday Lifestyle Fashion
ออกอากาศ 14 เมษายน 2561
ตอนที่ 10 : Everyday is Runway
ออกอากาศ 21 เมษายน 2561
ตอนที่ 11 : CHR Irresistible
ออกอากาศ 28 เมษายน 2561
ตอนที่ 13 : Final Walk
ออกอากาศ 12 พฤษภาคม 2561
สถานีรถไฟชินจูกุซันโจเมะ
สถานีรถไฟชินจูกุซันโจเมะ เป็นสถานีรถไฟใต้ดินในเขตชินจูกุ กรุงโตเกียว ตั้งอยู่ทางทิศตะวันออกของสถานีรถไฟชินจูกุราว 650 เมตร ให้บริการรถไฟโตเกียวเมโทรและรถไฟใต้ดินโทเอ
เส้นทาง
สถานีรถไฟชินจูกุซันโจเมะให้บริการรถไฟในเส้นทางต่อไปนี้
รัตนตรัย
พระรัตนตรัย หรือพระไตรรัตน์ หมายถึง แก้วสามประการอันประเสริฐสุดของพุทธศาสนิกชน ที่เรียกว่า รัตน (แก้ว) เพราะว่าเป็นสิ่งที่ประเสริฐ มีค่าสูง และหาได้ยาก เทียบด้วยดวงแก้วมณี
พระรัตนตรัย คือ พระพุทธเจ้า, พระธรรม และพระสงฆ์ หรือเรียกว่า พุทธรัตนะ, ธรรมรัตนะ และสังฆรัตนะ ซึ่งได้แก่
ไตรสรณคมน์
ไตรสรณคมน์ แปลว่า การถึงพระรัตนตรัยว่าเป็นที่พึ่งที่ระลึก ได้แก่การเปล่งวาจาขอถึงพระพุทธ, พระธรรม และพระสงฆ์ ว่าเป็นสรณะที่พึ่งพิงที่ระลึกว่า
ไตรสรณคมน์เป็นการน้อมกาย, วาจา, ใจ นำพระรัตนตรัยเข้าไปไว้ในตน เพื่อแสดงว่าตนมีพระรัตนตรัยเป็นที่ระลึกนึกถึงและเป็นที่พึ่งตลอดไป และแสดงตนเป็นพุทธมามกะ เป็นผู้รับนับถือพระพุทธศาสนา
แยมโรล
แยมโรล หรือ เค้กม้วน (Swiss roll, jelly roll) เป็นแผ่นเค้กฟองน้ำม้วน แผ่นเค้กฟองน้ำบางดังกล่าวประกอบด้วยส่วนผสมหลักคือ แป้ง ไข่ และ น้ำตาล แล้วนำไปอบกับถาดอบรูปสี่เหลี่ยมผืนผ้า จากนั้นนำแผ่นเค้กบางดังกล่าวออกจากถาดแล้วทาด้วยแยมหรือผลไม้กวน แล้วจึงนำมาม้วนให้มีรูปเป็นกระบอก เวลารับประทานจะผ่าตามขวาง
ฟุตบอลในประเทศฝรั่งเศส
ฟุตบอลเป็นกีฬาที่นิยมมากที่สุดในประเทศฝรั่งเศส ตามมาด้วยรักบียูเนียน ซึ่งสหพันธ์ฟุตบอลฝรั่งเศส (FFF, Fédération Française de Football) เป็นองค์กรปกครองระดับประเทศและเป็นผู้รับผิดชอบในการดูแลกีฬาฟุตบอลทุกประเภทภายในประเทศ ทั้งระดับอาชีพและสมัครเล่น สหพันธ์จัดรายการกุปเดอฟร็องส์และเป็นผู้รับผิดชอบในการแต่งตั้งผู้จัดการทีมชาติฟุตบอลชาย, หญิง และเยาวชนในประเทศฝรั่งเศส สหพันธ์ให้ความสำคัญกับลีกเอิงและลีกเดอต่อสันนิบาตฟุตบอลอาชีพ ซึ่งควบคุมดูแล, จัดระเบียบ และจัดการสองลีกสูงสุดของประเทศ สันนิบาตฟุตบอลอาชีพยังรับผิดชอบในการจัดรายการกุปเดอลาลีกซึ่งเป็นการแข่งขันถ้วยลีกของประเทศ สหพันธ์ฟุตบอลฝรั่งเศสยังกำกับดูแลลีกของจังหวัดโพ้นทะเลและดินแดนของฝรั่งเศสและเป็นเจ้าภาพสโมสรฟุตบอลอาแอ็ส มอนาโก ซึ่งเป็นสโมสรที่ตั้งอยู่ในรัฐอธิปไตยที่เป็นอิสระของประเทศโมนาโก ส่วนใน ค.ศ. 2006 สหพันธ์ฟุตบอลฝรั่งเศสออกใบอนุญาต 2,143,688 ใบ ร่วมกับผู้เล่นที่ลงทะเบียนแล้ว 1,850,836 ราย และสโมสรจดทะเบียน 18,194 ราย
สโมสรฟุตบอลแห่งแรกได้รับการเสนอสู่ประเทศฝรั่งเศสใน ค.ศ. 1863 ตามที่อธิบายไว้ในบทความในหนังสือพิมพ์โดยเดอะสกอตสแมน ซึ่งระบุว่า "สุภาพบุรุษชาวอังกฤษที่อาศัยอยู่ในกรุงปารีสได้จัดสโมสรฟุตบอลขึ้นเป็นจำนวนมาก... การแข่งขันฟุตบอลจัดขึ้นที่สวนสาธารณะบัวเดอบูลอญโดยได้รับอนุญาตจากหน่วยงานและทำให้ชาวฝรั่งเศสอัศจรรย์ใจ" ฟุตบอลสมัยใหม่ได้รับการแนะนำในเก้าปีต่อมาเมื่อ ค.ศ. 1872 โดยลูกเรือชาวอังกฤษที่เล่นในเลออาฟวร์ใน ค.ศ. 1872
วิทยา เพลินจิต
วิทยา เพลินจิต สถิติการชก 3 ครั้ง แพ้ 3
ดราก้อนเกทยูเอสเอ
ดราก้อนเกทยูเอสเอ หรือ ดีจียูเอสเอ (Dragon Gate USA (DGUSA)) เป็นสมาคมมวยปล้ำอาชีพของสหรัฐอเมริกา ก่อตั้งโดย ซาโตชิ โอจิ เมื่อปี ค.ศ. 2009 ภายใต้ บริษัทญี่ปุ่น ดราก้อนเกท เป็นผู้ถือหุ้นหลัก เป็นบริษัทสมาคมมวยปล้ำอาชีพอิสระที่อยู่ในประเทศสหรัฐอเมริกา
วัดดอกไม้ (จังหวัดสิงห์บุรี)
อาคารเสนาสนะภายในวัดได้แก่ วิหารไม้ที่ไม่มีผนังวิหาร อายุมากกว่า 600 ปี อุโบสถสมัยพระบาทสมเด็จพระนั่งเกล้าเจ้าอยู่หัว ซึ่งตามประวัติระบุว่าเคยเป็นที่ประทับของรัชกาลที่ 3 ปูชนียวัตถุได้แก่พระพุทธรูป ปางมารวิชัย ขนาดหน้าตักกว้าง 1.75 เมตร สูง 3 เมตร และมีเจดีย์เก่า 4 องค์
เฮโล: เดอะมาสเตอร์ชีฟคอลเลกชัน
เฮโล: เดอะมาสเตอร์ชีฟคอลเลกชัน (Halo: The Master Chief Collection) เป็นชุดที่รวบรวมวิดีโอเกมแนวมุมมองบุคคลที่หนึ่งในจักรวาลของชุดวิดีโอเกม เฮโล สำหรับเอกซ์บอกซ์วัน และ ไมโครซอฟท์ วินโดวส์ ตัวเกมวางจำหน่ายครั้งแรกบนเอกซ์บอกซ์วันในวันที่ 11 พฤศจิกายน 2014 และต่อมาในปี 2019 บนไมโครซอฟท์ วินโดวส์ เดอะมาสเตอร์ชีฟคอลเลกชัน ถูกพัฒนาโดย 343 อินดัสตรี ภายใต้ความร่วมมือกับสตูดิโออื่น ๆ และจัดจำหน่ายโดยไมโครซอฟท์สตูดิโอส์ เดอะมาสเตอร์ชีฟคอลเลกชัน ประกอบไปด้วย เฮโล: คอมแบตอิวอลฟด์แอนนิเวอร์ซารี, เฮโล 2 แอนนิเวอร์ซารี, เฮโล 3 และ เฮโล 4 ซึ่งเดิมทีตัวเกมดังกล่าววางจำหน่ายบนแพลตฟอร์มเอกซ์บอกซ์ไปก่อนหน้านี้ แต่ละเกมที่วางจำหน่ายจะได้รับการปรับปรุงกราฟิก ด้วย เฮโล 2 จะได้รับการออกแบบความละเอียดสูงใหม่ของเสียงและภาพที่มีเฉพาะในคอลเลกชันนี้เท่านั้น ตัวเกมยังรวมสิทธิ์การเข้าถึงซีรีส์ไลฟ์แอ็กชัน เฮโล: ไนท์ฟอล และ โหมดผู้เล่นหลายคนแบบเบต้าของเกม เฮโล 5: การ์เดี้ยนส์ ซึ่งมีอยู่ในเวลาจำกัด
แต่ละเกมในชุดรวมยังคงเนื้อเรื่องดั้งเดิมและรูปแบบการเล่นไว้ยกเว้นคัตซีนของเกม เฮโล 2 ที่ถูกขยายโดย Blur Studio โหมดผู้เล่นหลายคนของคอลเลกชั่นนั้นทุกแผนที่เปิดตัวพร้อมกับชื่อเรื่องแต่ละครั้งรวมถึงแผนที่ในเกม เฮโล 2 หกแผนที่ที่ได้การรีมาสเตอร์ใหม่
เฮโล: เดอะมาสเตอร์ชีฟคอลเลกชัน ได้รับเสียงวิจารณ์ชื่นชมจากนักวิจารณ์สำหรับภาพและเสียงที่อัปเดตรวมถึงปริมาณของเนื้อหา แต่ได้รับการวิพากษ์วิจารณ์ในโหมดผู้เล่นหลายคนเนื่องจากมีข้อบกพร่องจำนวนมากและประสบการณ์การจับคู่ที่ไม่ดี ปัญหาทางเทคนิคเหล่านี้หลายอย่างได้รับการแก้ไขในภายหลังในการเผยแพร่แพตช์จำนวนหนึ่ง ในวันที่ 30 พฤษภาคม 2015 โหมดแคมเปญของ เฮโล 3 โอดีเอสที ได้ถูกเพิ่มอยู่ในชุดรวม พร้อมกับ เฮโล: รีช ซึ่งถูกเพิ่มในเดือนธันวาคม 2019 พร้อมกับการพอร์ด เดอะมาสเตอร์ชีฟคอลเลกชัน ลงไมโครซอฟท์ วินโดวส์
วัดชุมพรรังสรรค์
วัดชุมพรรังสรรค์ เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลนาทุ่ง อำเภอเมืองชุมพร จังหวัดชุมพร ที่ดินตั้งวัดมีเนื้อที่ 22 ไร่ 3 งาน 50 ตารางวา
วัดชุมพรรังสรรค์ เดิมชื่อว่า วัดราชคฤห์ดาวคะนอง แต่คนทั่วไปนิยมเรียกว่า วัดท่าตะเภาเหนือ เนื่องจากตั้งอยู่ในหมู่บ้านท่าตะเภาเหนือ สร้างเมื่อ พ.ศ. 2363 โดยพระยากำแหงสงคราม (ซุ้ย) เจ้าเมืองชุมพรในสมัยนั้น ซึ่งตรงกับรัชกาลพระบาทสมเด็จพระพุทธเลิศหล้านภาลัย ในคราวที่พม่าตีเมืองชุมพรและยึดเมืองชุมพรไว้ได้
ต่อมาเมื่อ พ.ศ. 2484 สมัยพระปลัดเปี้ยน จนทสโร เป็นเจ้าอาวาสตรงกับสมัยสงครามโลกครั้งที่ 2 ญี่ปุ่นยกพลขึ้นบกที่อ่าวไทย เนื่องจากชุมพรถูกภัยสงครามเสียหาย วัดท่าตะเภาเหนือเสียหายอย่างหนัก อุโบสถพังพินาศ เหลือแต่พระประธานในอุโบสถองค์เดียว ประชาชนเห็นเป็นที่อัศจรรย์จึงได้ถวายพระนามว่า หลวงพระรอดสงคราม วัดอยู่ในสภาพวัดร้างในช่วงสงคราม เมื่อพระปลัดเปี้ยน จนทสโร เจ้าอาวาส กลับสู่วัดและได้ปฏิสังขรณ์อุโบสถขึ้นใหม่ในที่เดิม ต่อมา พ.ศ. 2500 ได้เปลี่ยนชื่อเป็น "วัดชุมพรรังสรรค์" อันเป็นวัดประจำอำเภอเมืองชุมพรมีความหมายว่าวัดนี้ชาวชุมพรเป็นผู้สร้าง
อาคารเสนาสนะที่สำคัญ ได้แก่ อุโบสถคอนกรีตเสริมเหล็ก ศาลาการเปรียญ สร้างเมื่อ พ.ศ. 2512 เป็นอาคารคอนกรีตเสริมเหล็กชั้นเดียว กุฏิสงฆ์ จำนวน 40 หลัง ฌาปนสถาน หอกลอง โรงครัว เรือนเก็บพัสดุ กุฏิเจ้าอาวาส และเรือนรับรอง ภายในวัดมีพิพิธภัณฑ์ตั้งอยู่ภายในอาคาร หลวงพ่อสงฆ์ จันทสโร อนุสรณ์ ภายในอาคารชั้นล่างจัดแสดงสมบัติวัดต่าง ๆ อาทิ พระพุทธรูป เครื่องกระเบื้องลายคราม เครื่องมุก เครื่องแก้ว เครื่องทองเหลือง
กฤษณะมหาเทพ
กฤษณะมหาเทพ (Krishna Krishna) เป็นภาพยนตร์บอลลีวู้ด เมื่อปี ค.ศ. 1986 ภาพยนตร์เรื่องนี้นำแสดงโดย ดารา ซิงห์ จายาศิริ กาดก้า และ ซาฮู โมดั๊ก
เนื้อเรื่อง
เนื้อหาของเรื่องนี้ กล่าวถึงพระกฤษณะในวัยเด็กที่มีเพื่อนรักอย่างสุดามาร์ วันหนึ่งสุดามาร์กินถั่วในถุงจนหมด ทำให้พระกฤษณะไม่ได้กินอะไรเลย แม่ครูโกรธจึงสาปให้สุดามาร์ยากจนลง ปาโร ผู้ที่มีหน้าตาเหมือนกับพระกฤษณะจึงได้โอกาส ชักชวนให้สุดามาร์และชาวบ้านทุกคนเกลียดชังพระกฤษณะ แต่สุดามาร์ไม่ฟัง และเดินทางไปหาพระกฤษณะ ไม่นาน ชีวิตของครอบครัวสุดามาร์ก็พ้นความลำบากได้ในที่สุด แล้วพระกฤษณะก็สังหารปาโรได้ในตอนจบของเรื่อง
เค้กฟองน้ำ
เค้กฟองน้ำ หรือ สปันจ์เค้ก (sponge cake) เป็นเค้กที่ทำจากแป้ง (โดยมากแป้งสาลี) น้ำตาล ไข่ และบางครั้งผงฟู เพื่อให้ฟูและมีฟองอากาศอย่างผิวฟองน้ำ (สัตว์ทะเล)
ประเทศสโลวาเกียในโอลิมปิก
ประเทศสโลวาเกีย เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศสโลวาเกีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ SVK
ไตรจีวร
ไตรจีวร คือ ผ้าจีวร ๓ ผืน คนไทยเรียกสั้น ๆ ว่า ผ้าไตร เป็นชื่อเรียกผ้านุ่งผ้าห่มที่พระสงฆ์ใช้สอย หมายถึงผ้า 3 ผืน ซึ่งมีทั้งผ้านุ่งและผ้าห่ม อันได้แก่ สังฆาฏิ (ผ้าพาดบ่า) อุตราสงค์ (ผ้าจีวรสำหรับห่ม) และอันตรวาสก (ผ้าสบงสำหรับนุ่ง) แต่นิยมเรียกรวมกันว่า ไตรจีวร ไตรจีวรเป็นปัจจัยหรือบริขารของพระสงฆ์อย่างหนึ่งในจำนวน 8 อย่าง
นอกจากนี้ยังมีอีกคำหนึ่งที่ใช้เรียกไตรจีวรทั้งนิกายเถรวาทและมหายานคือคำว่า กาสาวะ กาสายะ หรือ กาษายะ (kasāva kasāya กาสาว กาสาย; काषाय kāṣāya กาษาย; ; 袈裟; ; cà-sa) ซึ่งหมายเอาตามชื่อสีที่ใช้ย้อมทำจีวรเป็นหลัก โดยผ้ากาสาวะ หมายถึงผ้าย้อมด้วยน้ำฝาด ซึ่งก็คือผ้าไตรจีวรทั้งสามผืนนั่นเอง
ความเป็นมาของจีวร
ในสมัยพุทธกาล เมื่อครั้งเจ้าชายสิทธัตถะออกผนวช ก็มีหลักฐานว่า ทรงใช้ผ้านุ่งห่มที่เรียกว่าจีวร แต่ในช่วงต้นพุทธกาล พระภิกษุยังคงใช้ผ้าที่หาได้มาเย็บต่อ ๆ กัน ไม่เป็นระเบียบ หรือบางครั้งภิกษุบางรูปได้รับถวายผ้าอย่างดีจากคหบดีก็มีการถูกลักขโมยบ่อยครั้ง เนื่องด้วยผ้าเป็นสิ่งที่หายากในสมัยพุทธกาล
ลายคันนาบนจีวร
จนต่อมาพระพุทธเจ้าได้ทอดพระเนตรนาของชาวมคธ จึงทรงดำริให้ตัดผ้าจีวร เป็นสี่เหลี่ยมผืนเล็กๆ มาต่อกัน จึงมีลักษณะเป็นผ้าที่เศร้าหมอง คือผู้อื่นมักไม่ต้องการไปตัดเย็บอีก เหมาะสมกับสมณะ ผ้าสี่เหลี่ยมผืนเล็กๆ ที่เย็บต่อกันนั้น ปรากฏลวดลายเป็นลายคันนา ออกแบบโดยพระอานนท์ ดังปรากฏข้อความในพระวินัยปิฎก ว่า
"อานนท์ เธอเห็นนาของชาวมคธ ซึ่งเขาพูนดินขึ้นเป็นคันนาสี่เหลี่ยม พูนคันนายาวทั้งด้านยาวและด้านกว้าง พูนคันนาคั่นในระหว่างๆ ด้วยคันนาสั้นๆ พูนคันนาเชื่อมกันทาง 4 แพร่ง ตามที่ซึ่ง คันนากับคันนา ผ่านตัดกันไปหรือไม่? ... เธอสามารถแต่งจีวรของภิกษุทั้งหลาย ให้มีรูปอย่างนั้นได้หรือไม่?"
พระอานนท์ตอบว่า "สามารถ พระพุทธเจ้าข้า."
ครั้งนั้น พระผู้มีพระภาคประทับอยู่ ณ ทักขิณาคิรีชนบทตามพระพุทธาภิรมย์ แล้วเสด็จ กลับมาพระนครราชคฤห์อีก ครั้งนั้นท่านพระอานนท์แต่งจีวรสำหรับภิกษุหลายรูป ครั้นแล้ว เข้าไปเฝ้าพระผู้มีพระภาคได้กราบทูลว่า
"ขอพระผู้มีพระภาคจงทอดพระเนตรจีวรที่ข้าพระพุทธเจ้าแต่งแล้ว พระพุทธเจ้าข้า."
ลำดับนั้น พระผู้มีพระภาคทรงทำธรรมีกถา ในเพราะเหตุเป็นเค้ามูลนั้น ในเพราะเหตุแรกเกิดนั้น แล้วรับสั่งกะภิกษุทั้งหลายว่า
"ภิกษุทั้งหลาย อานนท์เป็นคนฉลาด อานนท์ได้ซาบซึ้ง ถึงเนื้อความแห่งถ้อยคำที่เรากล่าวย่อได้โดยกว้างขวาง ...จีวรจักเป็นผ้าที่ตัดแล้ว เศร้าหมองด้วยศัสตรา สมควรแก่สมณะ และพวกศัตรูไม่ต้องการ"
ไตรจีวร
หลังจากพระอานนท์ถวายจีวรที่ตัดแต่งแล้ว ให้ทอดพระเนตร พระพุทธองค์ทรงพอพระทัย และอนุญาตให้ใช้ ผ้า 3 ผืน คือ สังฆาฏิชั้นเดียว จีวร และสบง
อติเรกจีวร คือ จีวรที่มีเกินกว่าผ้าที่อธิษฐานเป็นไตรจีวร ตามพระวินัย ภิกษุสามารถเก็บไว้ได้ไม่เกิน 10 วัน และสามารถทำเป็น วิกัปอติเรกจีวร คือ ทำให้เป็นจีวรที่มี 2 เจ้าของ เพื่อจะได้ไม่ต้องอาบัติ เพราะเก็บไว้เกินกำหนด
ความเป็นมาของเรื่องอติเรกจีวรนี้ เนื่องจากมีผู้ถวายจีวรแก่พระอานนท์ แล้วท่านประสงค์จะเก็บไว้ ถวายพระสารีบุตร ซึ่งขณะนั้นอยู่ต่างเมือง ประมาณ 10 วัน จึงจะเดินทางมาถึง พระอานนท์ได้เข้าไป ทูลถามพระพุทธองค์ว่า จะปฏิบัติอย่างไร กับอติเรกจีวรดี จึงทรงมีพุทธบัญญัติ ให้เก็บรักษาอติเรกจีวร ไว้ได้ไม่เกิน 10 วัน
ผ้าที่ใช้ทอจีวร
สมัยต่อมา มีจีวรหลายประเภทเกิดขึ้น ภิกษุทั้งหลายไม่แน่ใจว่า จีวรชนิดใดที่ทรงอนุญาต จึงกราบทูลเรื่องนั้นต่อพระศาสดา พระพุทธองค์ทรงอนุญาตจีวร 6 ชนิด คือ
สีจีวร
ในพระวินัยปิฎก มหาวรรค ภาค 2 บันทึกว่า แต่เดิมนั้นพระภิกษุย้อมสีจีวรต่างกันไป พระโคตมพุทธเจ้าจึงตรัสว่า
"'ภิกษุทั้งหลาย เราอนุญาตน้ำย้อม 6 อย่าง คือ น้ำย้อมเกิดแต่รากหรือเหง้า 1 น้ำย้อมเกิดแต่ต้นไม้ 1 น้ำย้อมเกิดแต่เปลือกไม้ 1 น้ำย้อมเกิดแต่ใบไม้ 1 น้ำย้อมเกิดแต่ดอกไม้ 1 น้ำย้อมเกิดแต่ผลไม้ 1'"
ส่วนสีที่ทรงห้ามมี 7 สี คือ สีเขียวครามเหมือนดอกผักตบชวา, สีเหลืองเหมือนดอกกรรณิการ์, สีแดงเหมือนชบา, สีหงสบาท (สีแดงกับเหลืองปนกัน), สีดำเหมือนลูกประคำดีควาย, สีแดงเข้มเหมือนหลังตะขาบ และสีแดงกลายเหมือนสีดอกบัว
บางแห่งระบุว่า สีต้องห้าม คือ สีดำ สีคราม สีเหลือง สีแดง สีบานเย็น สีแสด และสีชมพู
กาสาวะของพุทธศาสนายุคแรก
การครองจีวร หรือ กาสาวะในช่วงพุทธศาสนายุคแรก หรือในยุคที่พุทธศาสนายังรุ่งเรืองในอินเดีย (Indian Buddhism) มีความแตกต่างหลากหลายไปตามคณะนิกายต่างๆ ความแตกต่างนี้ไม่เพียงสื่อถึงสำนักนิกายในสังกัดเท่านั้น แต่ยังสื่อถึงความแตกต่างในพระวินัยอีกด้วย ระหว่างปี ค.ศ. 148 - 170 อันซื่อเกา (安世高) พระภิกษุชาวปาร์เตีย (Parthia) จาริกมาถึงแผ่นดินจีนในสมัยราชวงศ์ฮั่น เพื่อเผยแผ่พระพุทธศาสนา ท่าน ได้แปลปกรณ์วิเศษเกี่ยวกับการครองผ้า และสีสันจีวรของ 5 นิกายหลักของพุทธศาสนาในอินเดีย ปกรณ์วิเศษที่ว่านี้มีชื่อว่า "มหาภิกษุเสขิยวัตร 3,000 ประการ" (大比丘三千威儀) อีกปกรณ์ที่พรรณนาถึงการครองผ้าและสีจีวรในลักษณะเดียวกันคือคัมภีร์ศาริปุตรปริปฤจฉา ข้อแตกต่างระหว่าง 2 คัมภีร์ก็คือ สีจีวรของนิกายสรวาสติวาทกับนิกายธรรมคุปตกะสลับกัน
กาสาวะของพุทธศาสนามหายาน
กาสาวะในจีน พุทธจักรในจีน เรียกจีวร หรือผ้ากาสาวะว่า "เจียซา" (袈裟) ในสำเนียงมาตรฐานปัจจุบัน แต่ในสำเนียงจีนโบราณออกเสียงว่า "เกียซา" หรือ "กาซา" ในช่วงแรกที่พุทธศาสนาเผยแผ่เข้าสู่แผ่นดินจีนนั้น พระภิกษุครองจีวรสีแดงเป็นหลัก แต่ต่อมาคณะนิกายมีความแตกต่างหลากหมายมากขึ้นสีสันจึงมีความแตกต่างมากขึ้น ดังเช่นคณะนิกายในอินเดีย อย่างไรก็ตาม ในกรณีของจีนนั้น สีของกาสาวะมักแตกต่างกันโดยขึ้นอยู่กับเงื่อนไขทางภูมิศาสตร์ของพื้นที่ต่างๆ เป็นสำคัญ มากกว่าที่จะใช้แยกแยะความแตกต่างระหว่างคณะนิกาย โดยในแถบเจียงหนาน ทางภาคใต้ มักครองสีดำเข้ม ขณะที่แถบไคเฟิง ทางภาคกลางมักครองสีกรัก เป็นต้น
ในเวลาต่อมาสายการอุปสมบทในจีนเหลือเพียงสายที่อิงกับพระวินัยของนิกายธรรมคุปตกะเท่านั้น ดังนั้นความแตกต่างระหว่างสีกาสาวะกับคณะนิกายจึงไม่มีความจำเป็นอีกต่อไป โดยเหตุนี้ในสมัยราชวงศ์ถังเป็นต้นมา พระภิกษุในจีนมักครองกาสาวะสีเทาเหลือบดำ ผู้คนจึงเรียกพระภิกษุว่า "จืออี" (緇衣) หรือผู้ห่มผ้าดำ ซึ่งเป็นสีกาสาวะของนิกายธรรมคุปตกะนั่นเอง
อย่างไรก็ตาม พระภิกษุที่เคร่งครัดในสมัยราชวงศ์ถังไม่ยินดีนักกับการครองกาสาวะม่วง อันเป็นสัญลักษณ์ที่ยังข้องอยู่กับทางโลก กระนั้นก็ตาม เมื่อถึงสมัยราชวงศ์ซ่ง ทางการขาดแคลนรายได้อย่างหนัก ถึงกับประกาศขายกาสาวะสีม่วง (หรือนัยหนึ่งคือสมณะศักดิ์) แก่พระภิกษุ หรือผู้ที่ปรารถนาจะซื้อแล้วถวายแก่พระภิกษุ ตราบนั้นเป็นต้นมา กาสาวะสีม่วงจึงกลายเป็นสัญญลักษณ์ของความเสื่อมโทรมของพุทธจักร
กาสาวะในเกาหลี พุทธจักรในเกาหลีเรียกจีวรว่า กาซา หรือ คาซา (อักษรฮันจา 袈裟 อักษรฮันกึล 가사) นับตั้งแต่พุทธศาสนาเผยแพร่เข้าสู่คาบสมุทรเกาหลี การครองจีวรส่วนใหญ่ได้รับอิทธิพลจากจีน ซึ่งแตกต่างไปตามนานานิกาย อย่างไรก็ตามนับตั้งแต่ราชวงศ์โชซอน (1392–1910) เป็นต้นมา ภิกษุส่วนใหญ่ครองกาสาวะสีเทาครองสังฆาติสีแดง ต่อมาหลังการปฏิรูปพุทธศาสนาครั้งใหญ่ระหว่างปี 1947 - 1962 พุทธจักรในเกาหลีแยกเป็น 2 นิกาย คือนิกายแทโก (อักษรฮันจา 太古宗 อักษรฮันกึล 태고종) ซึ่งครองอุตราสงค์สีเทา หรือสีน้ำเงิน สังฆาฏิสีแดง ขณะที่นิกายโชเก (อักษรฮันจา 曹溪宗 อักษรฮันกึล 조계종) ครองอุตราสงค์สีเทา หรือสีน้ำเงิน สังฆาฏิสีกรัก
กาสาวะในญี่ปุ่น พุทธจักรในญี่ปุ่นเรียกกาสาวะว่า เกสะ (袈裟) นับแต่พุทธศาสนาเผยแพร่เข้าสู่ดินแดนนี้ ลักษณะการครองและสีสันของผ้าแตกต่างกันไปตามนิกายที่มีอยู่หลากหลาย อีกทั้งยังมีการจำแนกแยกย่อยกาสาวะตามคุณลักษณะการใช้งาน เช่นการครองผ้าตามวัตรปฏิบัติในชีวิตประจำวัน และการครองผ้าสำหรับงานพิธีกรรม อย่างน้อยมีการแบ่งกาสาวะตามลักษณะต่างๆ ดังที่ว่านี้ ด้วยชื่อเรียกถึง 20 ชื่อ นอกจากนี้ ยังมี "วะเกสะ" หรือกาสาวะครึ่งแบบ และ "ฮังเกสะ" หรือกาสาวะเล็ก สำหรับอุบาสกผู้รับศีล
อย่างไรก็ตาม แม้จะมีความหลากหลาย แต่ส่วนใหญ่แล้วมักครองผ้าสีดำหรือสีเทาในยามปกติ นอกจากนี้ ยังรับธรรมเนียมการถวายกาสาวะสีม่วงจากสมัยราชวงศ์ถังมาด้วย แต่ธรรมเนียมนี้ถูกยกเลิกไปในศตวรรษที่ 17 ในรัชสมัยโชกุนตระกูลโทะกุงะวะ การประกาศยกเลิกธรรมเนียมยังผลให้พระจักพรรดิทรงขัดเคืองพระทัยอย่างหนัก ถึงกับทรงสละราชสมบัติ เมื่อพระราชาคณะชั้นสูงประท้วงคำสั่งและไม่กระทำการตามประกาศ ภายหลังเหตุการณ์ที่เป็นข้อขัดแย้งสิ้นสุด พระภิกษุส่วนหนึ่งได้ถูกทางการเนรเทศ
กาสาวะในเวียดนาม พุทธจักรในเวียดนามครองกาสาวะ หรือ กาสะ (cà-sa) ใกล้เคียงกับในจีน มีสีเหลือง สีส้ม สีกรัก สีแดง
แอ้ม ชลธิชา
ชลธิชา ไชยมณี (28 มีนาคม พ.ศ. 2548 –) หรือชื่อในวงการคือ แอ้ม ชลธิชา เป็นนักร้องลูกทุ่งหญิงชาวไทยสังกัดแกรมมี่โกลด์ เธอเป็นที่รู้จักจากผู้ชนะเลิศ 21 สมัยจากรายการประกวดร้องเพลง ดวลเพลงชิงทุน ทางช่องวัน 31 และมีผลงานเพลงหลังจากการประกวดในเดือนตุลาคม พ.ศ. 2565 ในชื่อ คำสัญญาที่ชานุมาน
ชีวิตช่วงต้น
เธอเกิดเมื่อวันที่ 28 มีนาคม พ.ศ. 2548 ที่ตำบลโคกสาร อำเภอชานุมาน จังหวัดอำนาจเจริญ ในครอบครัวที่ค่อนข้างยากจน บิดามารดาของเธอต้องออกไปทำงานที่กรุงเทพมหานคร เป็นเหตุให้เธอต้องอาศัยอยู่กับยายตั้งแต่ยังเด็ก เธอรักการร้องเพลงและเดินสายประกวดตามเวทีงานวัดในอำเภอชานุมานมาหลายรายการ ซึ่งถึงแม้จะพลาดรางวัลชนะเลิศแต่ทำให้เธอมั่นใจในความสามารถของเธอมากขึ้น โดยได้ฝึกการร้องเพลงกับยายของเธอ
ทางหลวงสหรัฐหมายเลข 31
ทางหลวงสหรัฐหมายเลข 31 (U.S. Route 31 หรือ U.S. Highway 31 ย่อเป็น US 31) เป็นทางหลวงสหรัฐแนวเหนือ-ใต้ เชื่อมต่อจากทิศใต้ที่รัฐแอละแบมา ถึงทิศเหนือที่รัฐมิชิแกน ปลายทางทิศใต้อยู่ที่ทางแยก ซึ่งตัดกับทางหลวงสหรัฐหมายเลข 90/ทางหลวงสหรัฐหมายเลข 98 ในเมืองสเปนนิชฟอร์ต รัฐแอละแบมา ส่วนปลายทางทิศเหนืออยู่ที่ทางแยกต่างระดับ ซึ่งตัดกับอินเตอร์สเตต 75 บริเวณทิศใต้ของเมืองแมกคินอซิตี รัฐมิชิแกน
ครั้งหนึ่ง ทางหลวงหมายเลข 31 เคยมีเส้นทางข้ามช่องแคบแมกคินอโดยใช้เรือข้ามฟากบรรทุกรถยนต์ เพื่อที่จะไปตัดกับทางหลวงสหรัฐหมายเลข 2 บริเวณทิศเหนือของ เซนต์อิกเนซ รัฐมิชิแกน ในคาบสมุทรมิชิแกนตอนบน ในเวลาต่อมา ได้มีสะพานแมกคินอ ซึ่งเป็นสะพานที่อินเตอร์สเตต 75 ผ่าน นอกจากนี้ ทางหลวงเส้นนี้ในอดีตยังเคยมีเส้นทางเข้าไปในดาวน์ทาวน์เมืองโมบีล รัฐแอละแบมา ด้วยสะพานยาวข้ามอ่าวโมบีล
แอ้ม ชลธิชา
ชีวิตช่วงต้น
ปัจจุบันเธอกำลังศึกษาอยู่ที่โรงเรียนชานุมานวิทยาคม และเป็นสมาชิกชมรมทูบีนัมเบอร์วันประจำโรงเรียนเดียวกันกับที่เธอศึกษาอยู่
เข้าสู่วงการบันเทิง
เธอเริ่มเป็นที่รู้จักจากการร้องเพลง ฝากเพลงถึงยาย ของต่าย อรทัย และได้อัปโหลดผลงานของเธอลงสู่ติ๊กต็อกซึ่งมียอดผู้ชมร่วม 2,000,000 ครั้ง หลังจากนั้นเธอได้ออกผลงานซิงเกิลแรกสังกัดภูไทเรคคอร์ด ได้แก่เพลง น้องมาลา เมื่อเดือนกุมภาพันธ์ พ.ศ. 2565 หลังจากนั้นในปีเดียวกันเธอได้เข้าประกวดรายการดวลเพลงชิงทุนและสามารถชิงชนะเลิศแทนชานนท์ คำอ่อนซึ่งเป็นผู้ชนะเลิศคนก่อนหน้า โดยเธอรักษาในฐานะผู้ชิงชนะเลิศถึง 21 สมัย หลังจากนั้นสลา คุณวุฒิเห็นแววในความเป็นนักร้องของเธอจึงได้ประพันธ์เพลง คำสัญญาที่ชานุมาน ซึ่งมีเนื้อหาเกี่ยวกับอำเภอชานุมาน จังหวัดอำนาจเจริญ ภูมิลำเนาของเธอเอง และได้เผยแพร่ลงยูทูบในเดือนตุลาคม พ.ศ. 2565 โดยมียอดการรับชม 15,871,849 ครั้ง (ณ วันที่ 5 เมษายน พ.ศ. 2566)
หลังจากนั้นเธอมีผลงานเพลงตามมา อาทิ ขอพรท้าวเวสสุวรรณวัดไร่ขิง, ผาแดงของน้อง (ต้นฉบับคือต่าย อรทัย), ตังหวายอายผู้บ่าว (ต้นฉบับคือศิริพร อำไพพงษ์) และ ห่อข้าวสาวบ้านนอก
เธอได้ลงนามสัญญาการเป็นศิลปินสังกัดแกรมมี่โกลด์อย่างเต็มตัวในเดือนมกราคม พ.ศ. 2566 พร้อมกันนี้เธอยังได้รับสมญานามว่า ชานุมานสะท้านทุ่ง อันเนื่องมาจากผลงานเพลงคำสัญญาที่ชานุมานซึ่งเธอเป็นผู้ร้องเพลงดังกล่าว
เพลงที่ไปรับเชิญร้อง
เพลงที่แอ้มได้มีส่วนร่วมในการการร้อง
ฟุตบอลทีมชาติปากีสถาน
ฟุตบอลทีมชาติปากีสถาน เป็นทีมฟุตบอลตัวแทนของประเทศปากีสถาน อยู่ภายใต้การดูแลของสหพันธ์ฟุตบอลปากีสถาน สนามเหย้าของปากีสถานคือสนามกีฬาปัญจาบในเมืองละฮอร์ ปากีสถานเข้าร่วมเป็นสมาชิกฟีฟ่าตั้งแต่ปี ค.ศ. 1948 และก่อตั้งทีมชาติในปี ค.ศ. 1950
ปากีสถานเข้าร่วมการแข่งขันฟุตบอลชิงแชมป์เอเชียใต้และกีฬาภูมิภาคเอเชียใต้ซึ่งจัดขึ้นทุก ๆ สองปี ปากีสถานชนะเลิศโคลัมโบคัพในปี ค.ศ. 1952 และชนะเลิศเหรียญทองกีฬาภูมิภาคเอเชียใต้ทั้งหมด 4 สมัย (ค.ศ. 1989, 1991, 2004, 2006) และได้เหรียญทองแดงอีกหนึ่งสมัยในปี ค.ศ. 1987
ฐิติกร
บริษัท ฐิติกร จำกัด (มหาชน)  (ชื่ออังกฤษ : Thitikorn Public Company Limited) ชื่อย่อ: TK เป็นบริษัทเช่าซื้อรถจักรยานยนต์ และ รถยนต์ในเขตกรุงเทพมหานครและปริมณฑล มีสาขาครอบคลุม 54 จังหวัดทุกภาคของประเทศไทย
ประวัติ
เมื่อวันที่ 4 สิงหาคม 2515  บริษัท ฐิติกร จำกัด (มหาชน)   โดยมี ดร.ชุมพล พรประภา และนางอโนทัย พรประภา  เป็นผู้ก่อตั้ง  บริษัท ฐิติกร จำกัด  ในปี 2538 ได้ขยายตัวออกไปทางภาคตะวันออกในนาม บริษัท ซี.วี.เอ. จำกัด ซึ่งบริษัท ฐิติกร จำกัด (มหาชน) เป็นผู้ดำเนินการ  ในปี 2546 เข้าจดทะเบียนในตลาดหลักทรัพย์แห่งประเทศไทย หลังจากนั้นได้ซื้อกิจการของบริษัท ชยภาค จำกัด  เพื่อขยายสินเชื่อให้เช่าซื้อรถยนต์ในเขตกรุงเทพมหานครและปริมณฑล ต่อมาได้มีการจัดโครงสร้างระบบการดำเนินการภายในกลุ่มบริษัทใหม่  โดยการปล่อยสินเชื่อรถจักรยานยนต์ทั้งหมดอยู่ภายใต้การดำเนินงานของ บริษัท ฐิติกร จำกัด (มหาชน) และ มีการเพิ่มสาขาอย่างต่อเนื่อง ปี 2548 ออกหุ้นกู้ครั้งแรกมูลค่ารวม 745 บาท ปัจจุบันมีการชำระคืนหมดแล้ว และมีการออกหุ้นกู้เพิ่มในปีต่อมามีมูลค่ารวม 2,150 ล้านบาท ปี2553 ทริสเรทติ้ง จัดอันดับ TK ที่ระดับ A- (แนวโน้มคงที่) ต่อมาในปี 2554 เข้าซื้อหุ้นของบริษัท เซทเทเลม (ประเทศไทย) จำกัด ภายหลังได้เปลี่ยนชื่อเป็น บริษัท ทีเค เด็บท์ เซอร์วิสเซส จำกัด, ทริส เรทติ้ง จัดอันดับเครดิต TK ที่ระดับ A- (แนวโน้มคงที่) ปัจจุบันมีสาขา 88 สาขา ครอบคลุม 54 จังหวัด
อิกัวนาสีชมพู
อิกัวนาสีชมพู, อิกัวนาบกสีชมพูกาลาปาโกส หรือ อิกัวนากาลาปาโกสสีกุหลาบ (Pink iguana, Galápagos pink land iguana, Galapagos rosy iguana; ) สัตว์เลื้อยคลานชนิดหนึ่งจำพวกกิ้งก่า ในวงศ์อิกัวนา (	Iguanidae)
อิกัวนาสีชมพูเป็นอิกัวนาจำพวกอิกัวนาบกชนิดหนึ่ง มีความยาวเต็มที่ประมาณ 1 เมตร และน้ำหนักราว 12 กิโลกรัม เป็นสัตว์เฉพาะถิ่นที่พบได้ที่หมู่เกาะกาลาปาโกสเท่านั้น เป็นอิกัวนาที่ถูกค้นพบครั้งแรกเมื่อปี ค.ศ. 1986 ในบรรดาเกาะต่าง ๆ ของหมู่เกาะกาลาปาโกสในทวีปอเมริกาใต้ แต่เป็นอิกัวนาที่ชาลส์ ดาร์วิน (นักสัตววิทยาชาวอังกฤษที่มีชื่อเสียงที่เคยเดินทางมาสำรวจหมู่เกาะกาลาปาโกสเมื่อกว่า 200 ปีก่อนในอดีต จนกลายเป็นทฤษฎีวิวัฒนาการ) ไม่ได้บันทึกไว้หรือตกสำรวจ โดยอิกัวนาสีชมพูถูกค้นพบแถบภูเขาไฟว็อล์ฟบนเกาะอิซาเบลา เกาะที่มีขนาดใหญ่ที่สุดในหมู่เกาะกาลาปาโกส และได้รับการประกาศจากอนุกรมวิธานให้เป็นชนิดใหม่เมื่อปี ค.ศ. 2009 โดยเป็นชนิดใหม่ที่แยกออกจากอิวกัวนาบกกาลาปาโกสชนิดอื่น ๆ
อิกัวนาสีชมพูมีลำตัวเป็นสีชมพูตลอดทั้งตัว และพบได้เฉพาะบนเกาะอิซาเบลาที่เดียวเท่านั้น ทำให้นักวิทยาศาสตร์เชื่อว่า เป็นอิกัวนาที่แยกสายพันธุ์วิวัฒนาการมาจากอิกัวนาบกชนิดอื่น ๆ เมื่อ 5 ล้านปีก่อน แต่ทว่าเกาะอิซาเบลานั้นมีอายุไม่เกิน 5 แสนปี จึงทำให้เกิดการสันนิษฐานว่า อิกัวนาสีชมพูเริ่มอพยพเข้าไปอยู่อาศัยในพื้นที่ใกล้กับภูเขาไฟว็อล์ฟเมื่อราว 3.5 แสนปีก่อน โดยขณะนั้นอาจมีพื้นเกาะบางส่วนยังเชื่อมถึงกันเป็นทางให้อิกัวนาสีชมพูข้ามไปได้ และอาศัยอยู่เฉพาะที่เกาะอิซาเบลามาจนถึงทุกปัจจุบัน เมื่อมีการค้นพบอิกัวนาสีชมพู ก็ปรากฏว่าจำนวนประชากรนั้นเหลือน้อยเต็มทีแล้ว โดยมีอยู่เพียงไม่เกิน 36 ตัวเท่านั้น จึงตกอยู่ในสถานะใกล้สูญพันธุ์อย่างวิกฤต
โดยที่ชื่อวิทยาศาสตร์คำว่า Conolophus ที่เป็นชื่อสกุล มาจากภาษากรีก 2 คำ คือ "Conos" (κώνος) แปลว่า "หนาม" และ "lophos" (λοφος) แปลว่า "ยอด" หรือ "ขนนก" หมายถึง หนามตามหลังบนตัวอิกัวนา ขณะที่ชื่อชนิดในเบื้องต้นได้ใช้ชื่อว่า rosada ซึ่งแปลว่า "สีชมพู" ในภาษาสเปน ซึ่งหมายถึงสีบนตัวของอิกัวนา แต่ปัจจุบันได้ใช้ชื่อว่า marthae ซึ่งมาจากชื่อของมาร์ตา เรเบกกา เจนตีเล ลูกสาวของหัวหน้าคณะนักวิทยาศาสตร์ กาบรีเอเล เจนตีเล ที่ศึกษาเรื่องนี้
แก้ว แฟร์เท็กซ์
แก้ว แฟร์เท็กซ์ (5 กันยายน พ.ศ. 2528 – ) หรือ แก้ว วีระศักดิ์เล็กยิม เป็นนักมวยไทยชาวไทย ผู้เป็นอดีตแชมป์โลกมวยไทยสภามวยโลกในรุ่นเฟเธอร์เวท และปัจจุบันเป็นแชมป์โลกของสหพันธ์มวยไทยอาชีพโลกในรุ่นซูเปอร์ไลท์เวท ซึ่งเขาเป็นผู้มาจากค่ายมวยแฟร์เท็กซ์
ผลงานในระดับอาชีพ
แก้วเป็นผู้ชนะการแข่งขันเค-วัน เวิลด์กรังด์ปรีซ์ 2014 รุ่นน้ำหนักไม่เกิน 65 กก. ในวันที่ 3 พฤศจิกายน พ.ศ. 2557 ที่ชิบุยะ กรุงโตเกียว ประเทศญี่ปุ่น โดยเป็นฝ่ายชนะคิกบ็อกเซอร์ชาวญี่ปุ่นได้ถึงสามรายภายในคืนเดียว ด้วยลูกเตะที่มีความเร็วดุจสายฟ้าฟาดเข้าที่ศีรษะ และความสามารถของเขาในการโยกหลบหมัด เขาได้รับการตัดสินให้เป็นฝ่ายชนะฮิเดกิ ยะมะซะกิ อย่างเป็นเอกฉันท์ในการแข่งขันก่อนรอบสุดท้าย แล้วเขาก็เข้าสู่รอบชิงชนะเลิศโดยเป็นฝ่ายชนะหนึ่งในคิกบ็อกเซอร์ยอดฝีมืออย่างยูตะ คุโบะ ด้วยหมัดฮุคขวาในยกที่สอง และในท้ายสุด เขาก็เป็นฝ่ายชนะยะซุโอะมิ โซดะ ส่งผลให้ครองชัยการแข่งขันครั้งดังกล่าว ซึ่งแก้วได้อุทิศชัยชนะให้แก่พ่อของเขา ผู้เสียชีวิตไปเพียงหนึ่งสัปดาห์ก่อนการแข่งขัน
กีฬากรีฑาในโอลิมปิกฤดูร้อน 2020 – วิ่ง 5,000 เมตร บุคคลชาย
การแข่งขันกีฬากรีฑาในโอลิมปิกฤดูร้อน 2020 – วิ่ง 5,000 เมตร บุคคลชาย มีกำหนดจัดขึ้นระหว่างวันที่ 3-6 สิงหาคม พ.ศ. 2564 ที่กรีฑาสถานแห่งชาติญี่ปุ่น จะมีนักกีฬาเข้าร่วมแข่งขัน 45 คน จาก 20 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1912
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
วัดป่าเลไลย์ (อำเภอห้วยราช)
วัดป่าเลไลย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามแวง อำเภอห้วยราช จังหวัดบุรีรัมย์ เนื้อที่วัดทั้งหมด 20 ไร่ 2 งาน 20 ตารางวา
วัดป่าเลไลย์ เดิมชื่อ วัดป่าเลไลย์ไพรชุมปทุมเมฆ แต่ชาวบ้านมักเรียกว่า วัดบ้านใหม่ เพราะตั้งอยู่ในหมู่ที่ยังใหม่อยู่ในขณะนั้น ตามประวัติวัดระบุว่าสร้างเมื่อ พ.ศ. 2324 ผู้สร้างวัดคือแม่หนูทับ (ต้นตระกูลอินทรกำแหง) ท่านจึงไปนิมนต์หลวงพ่อเมียด มาดูทิศทาง (ทำเล) เพื่อสร้างวัด เริ่มแรกไปดูที่ป่าแถบบ้านโคกกระเบาในปัจจุบัน ซึ่งไกลจากป่าบ้านใหม่ประมาณ 1 กิโลเมตร แต่หลวงพ่อเมียดบอกว่าที่ตรงนั้นไม่เหมาะ จึงได้มาดูที่ป่าบ้านใหม่ปัจจุบัน และเห็นว่าเหมาะที่จะสร้างเป็นวัด สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อวันที่ 28 เมษายน พ.ศ. 2523
วัดป่าเลไลย์มีพระพุทธรูปสำริด เล่ากันว่า พระพุทธรูปโบราณนี้มีทั้งหมด 4 องค์ซึ่งสร้างขึ้นพร้อมกัน นำมาถวาย 4 วัด มี วัดเมืองโพธิ์ วัดแจ้งสมรทศ วัดโคกเหล็ก และวัดป่าเลไลย์ แต่พระพุทธรูปดังกล่าวที่วัดป่าเลไลย์ถูกโรกรรมไปนานแล้ว จะคงเหลืออยู่เฉพาะที่วัดบ้านโคกเหล็กเท่านั้น
อาคารเสนาสนะภายในวัดได้แก่ อุโบสถ ศาลาการเปรียญกุฏิที่พักสงฆ์ เมรุเผาศพ นอกจากนั้นยังมีต้นไม้ร่มเย็น มีสระน้ำ ซึ่งเป็นหัวใจสำคัญของหมู่บ้าน เพราะชาวบ้านได้อาศัยใช้สอยตลอดปี
ออร์ค (มิดเดิลเอิร์ธ)
ออร์ค (Orc) ในปกรณัมชุดมิดเดิลเอิร์ธ ของ เจ. อาร์. อาร์. โทลคีน หมายถึง สิ่งมีชีวิตชนิดหนึ่งที่มีรูปร่างวิกลวิการ วิปริต จิตใจชั่วช้า เป็นสมุนของเทพฝ่ายมารนับแต่อดีต ได้แก่ มอร์กอธ และ เซารอน
พวกออร์คเรียกกันเป็นหลายชื่อ และยังมีเผ่าพันธุ์ย่อยอีกหลายเผ่าพันธุ์ ในเรื่อง เดอะฮอบบิท มักเรียกพวกออร์คว่า กอบลิน (Goblin) พวกเอลฟ์เรียกชนกลุ่มนี้ว่า อีร์ค (Yrch) แต่โทลคีนถอดความมาเป็นภาษาอังกฤษโดยเลือกใช้ชื่อสิ่งมีชีวิตโบราณในเทพนิยายมาใช้เป็น ออร์ค
พวกออร์คส่วนใหญ่กลัวแสงแดด จึงมักหลีกเลี่ยงการเดินทางในเวลากลางวัน ในยามที่มอร์กอธหรือเซารอนต้องใช้กองทัพออร์คออกไปปฏิบัติการ จึงมักสร้างหมอกทึบเมฆดำปกคลุมผืนฟ้า เพื่อให้กองทัพออร์คเดินทางได้โดยสะดวก
ในยุคที่สาม ซารูมานได้ผสมพันธุ์พวกออร์คขึ้นใหม่ ให้มีความทนทานต่อแสงอาทิตย์ และมีรูปร่างสูงใหญ่แข็งแรง มีชื่อเรียกว่า พวก อูรุกไฮ ต่อมาเมื่อแหวนเอกธำรงค์ได้ถูกทำลายทำให้เซารอนสิ้นอำนาจและอาณาจักรมอร์ดอร์ล่มสลาย เหล่าออร์คได้กระจัดกระจายกันออกไป และลดจำนวนลงและถูกไล่ล่าจนหมดสิ้นไปในยุคที่ 4
กอบลิน
ในจินตนิยายของ เจ. อาร์. อาร์. โทลคีน กอบลิน เป็นพันธุ์หนึ่งของเผ่าออร์คที่มีรูปร่างค่อนข้างเล็ก แต่กอบลิน ปกครองตนเอง โดยมีราชากอบลิน ไม่ขึ้นตรงกับมอร์ดอร์หรือไอเซนการ์ด มักอาศัยอยู่ในถ้ำใต้ภูเขา เช่นในเทือกเขามิสตี้ ใจกลางอาณาจักรของพวกมันอยู่ใกล้ๆ กับไฮพาส ซึ่งเป็นเส้นทางที่ใช้เดินทางจากฟากตะวันออกไปยังทิศตะวันตกเพียงเส้นเดียวในเขตเหนือ กว่าจะถึงช่วงเวลาที่พันธมิตรแห่งแหวนได้เคลื่อนย้ายออกจากริเวนเดลล์ นักรบกอบลินสามารถปีนผนังถ้ำด้วยความง่ายดายและยังมองเห็นได้ในความมืดสนิท
เหมิ่งเจียง
เหมิ่งเจียง  เป็นเขตปกครองตนเองในมองโกเลีย เป็นรัฐหุ่นเชิดของจักรวรรดิญี่ปุ่น ประกอบด้วยจังหวัดของชาร์ฮาร์และสุย-ยฺเหวี่ยน ซึ่งอยู่ในภูมิภาคของ​​มองโกเลียใน ปัจจุบันเป็นส่วนหนึ่งของจีน รัฐแห่งนี้เรียกแบบไม่เป็นทางการว่า เหมิงกู่กั๋ว (蒙古国) มีสถานะรัฐคล้ายคลึงกับแมนจูกัว รัฐหุ่นเชิดของญี่ปุ่นในแมนจูเรีย สำหรับเหมิ่งเจียง แล้ว เมืองหลวงอยู่ที่จางเจียโข่ว โดยญี่ปุ่นได้ส่งเจ้าชายมองโกลนามว่าเดมชูงดองรอปซ์ ไปปกครองเหมิ่งเจียง
หมายเลขตัวเรือ
หมายเลขตัวเรือ (Hull number) คือหมายเลขประจำเรือที่กำหนดให้กับเรือต่าง ๆ หมายเลขมีการกำหนดความหมายและการใช้งานที่แตกต่างกันไปตามประเภทของเรือและประเทศผู้กำหนดหมายเลขเหล่านั้น บางครั้งใช้ในความหมายอื่นนอกจากเรือ เช่น บนพาหนะทางทหาร